# Návrh

# Všeobecne záväzného nariadenia

# Mesta Turzovka

**číslo /2017**

# O ZÁVÄZNEJ ČASTI ZMENY A DOPLNKU Č. 3 ÚZEMNÉHO PLÁNU MESTA TURZOVKA

**NÁVRH** tohto všeobecne záväzného nariadenia (VZN)

|  |  |  |
| --- | --- | --- |
| Návrh tohto VZN vypracoval: Ing. arch. Ján Burian a Ing. arch. Marián Pivarči | | 10/2017 |
| Vyvesený na úradnej tabuli mesta | | 07.11.2017 |
| Zverejnený na webovej stránke mesta | | 07.11.2017 |
| Začiatok lehoty na pripomienkové konanie | |  |
| Ukončenie pripomienkového konania | |  |
| Doručenie pripomienok: | - písomne na adresu: Mesto Turzovka, Stred 178, 023 54 Turzovka |  |
| - elektronicky na adresu: [prednosta@turzovka.sk](mailto:prednosta@turzovka.sk) |  |
| Počet pripomienok uplatnených k návrhu | |  |
| Vyhodnotenie pripomienok k návrhu uskutočnené | |  |
| Zvesený z úradnej tabule | |  |

**SCHVÁLENÉ VZN č. /2017**

|  |  |
| --- | --- |
| Na rokovaní Mestského zastupiteľstva v Turzovke uznesením č. /2017 |  |
| Celkový počet poslancov MsZ v Turzovke | 13 |
| Počet prítomných poslancov na rokovaní |  |
| Zverejnené na úradnej tabuli mesta a webovej stránke mesta |  |
| Zvesené z úradnej tabule |  |
| VZN nadobúda účinnosť |  |

### Mestské zastupiteľstvo v Turzovke

na základe Zákona SNR č.369/1990 Zb. o obecnom zriadení v znení neskorších predpisov a v súlade s ustanovením §27 ods.3) Zákona č.50/76 Zb. o územnom plánovaní a stavebnom poriadku v znení neskorších predpisov vydáva

**VŠEOBECNE ZÁVÄZNÉ NARIADENIE**

# O ZÁVÄZNEJ ČASTI ZMENY A DOPLNKU Č. 3 ÚZEMNÉHO PLÁNU MESTA TURZOVKA

**ČASŤ PRVÁ - ÚVODNÉ USTANOVENIA**

**Článok 1**

**Účel nariadenia a rozsah platnosti**

1. Toto Nariadenie vymedzuje záväznú časť Zmeny a Doplnku č. 3 Územného plánu mesta Turzovka.
2. Záväzná časť Zmeny a Doplnku č.3 Územného plánu mesta Turzovka platí pre vymedzené riešenélokality dokumentované vo výkresovej časti ako riešené územie.
3. Všeobecne záväzné nariadenie platí do doby schválenia prípadnej aktualizácie Územného plánu mesta Turzovka na ploche riešeného územia Zmeny a Doplnku č.3, resp. do doby schválenia nového Územného plánu mesta Turzovka
4. Časti textu, ktoré sú v Zmenách a doplnkoch č. 3 doplnené naviac oproti schválenej záväznej časti ÚPN mesta Turzovka sú napísané ***hrubým šikmým písmom***, časti textu, ktoré sa v schválenej záväznej časti ÚPN mesta Turzovka Zmenami a doplnkami č. 3 rušia sú napísané tenkým kolmým písmom a  ~~text je prečiarknutý~~*.*

**Článok 2**

**Vymedzenie pojmov**

1. Znenie článku ostáva v platnosti podľa schváleného územného plánu mesta v znení schválených zmien a doplnkov č. 1 a 2 územného plánu mesta Turzovka.

**ČASŤ DRUHÁ – NÁVRH ZÁVÄZNEJ ČASTI**

**Článok 1**

**Zásady a regulatívy priestorového usporiadania a funkčného využívania územia**

1. Znenie článku ostáva v platnosti podľa platného územného plánu mesta Turzovka v znení schválených zmien

a doplnkov č. 1 a 2.

**Článok 2**

**Prípustné, obmedzujúce a vylučujúce podmienky na využitie jednotlivých plôch**

1. Prípustné, obmedzujúce a vylučujúce podmienky na využitie jednotlivých plôch označených regulatívmi A, B, C,

ostávajú v platnosti tak, ako boli schválené v Zmene a doplnku č. 2.

2. V regulatíve A sa v doplňujúcich ustanoveniach dopĺňa text :

***Odstupy oplotení pri novostavbách a rekonštrukciách rodinných domov od krajnice komunikácií musia umožńovať dostatočné rozhľadové pomery, vedenie inžinierskych sietí, chodníkov pre peších a prípadne aj cyklochodníkov.***

3. Upravuje sa text schválený v Zmene a doplnku č. 2 pre regulatív D nasledovne :

D - plocha ~~plavárne~~ ***športových zariadení***

a) Prípustné funkcie: športové zariadenia, odstavné a parkovacie miesta pre potreby ~~plavárne~~, ***športových zariadení*** nevyhnutné plochy technického vybavenia, parkovo upravená zeleň, malé prevádzky občerstvenia a stravovania).

b) Neprípustné funkcie: zariadenia veľkoobchodu, zariadenia pre nakladanie s odpadmi, výrobné a všetky ostatné činnosti s negatívnymi vplyvmi (zápach, hluk, nákladná doprava, zvýšený výskyt hlodavcov a pod.).

c) Doplňujúce ustanovenia: na pozemku ~~plavárne~~ vyčleniť dostatočné plochy pre parkovanie návštevníkov.

Pri osadení objektov ~~plavárne~~ rešpektovať ochranné pásmo toku Kysuca, tak aby výstavba bola vzdialená min. 10 m od brehových porastov a zostal voľný priestor hrádze aj pre možnú cyklotrasu.

4. Dopĺňajú sa regulatívy F, G :

***F - lesopark***

***a) Prípustné funkcie: vysoká a nízka zeleň, pešie komunikácie a plochy, prvky malej architektúry, výtvarné diela, detské ihriská, nevyhnutné plochy technického vybavenia.***

***b) Neprípustné funkcie: bývanie, výroba, výrub zelene bez konzultácie s odbornou organizáciou ochrany prírody, venčenie psov a všetky ostatné činnosti, ktoré negatívnymi vplyvmi obťažujú oddychový a rekreačný charakter plochy.***

***c) Doplňujúce ustanovenia: vymedzenú plochu lesoparku využiť predovšetkým na zeleň, spevnené a dláždené plochy budovať v obmedzenej miere. Na ploche navrhovaného lesoparku uskutočniť passport existujúcich drevín. Zabezpečiť vypracovanie odbornej dokumentácie pre realizáciu lesoparku a zabezpečiť pravidelnú údržbu.***

***G - zmiešané územie***

***a) Prípustné funkcie: zariadenia obchodu, verejného stravovania a nerušiacich nevýrobných služieb, bývanie v nízkopodlažných bytových domoch (suterén + 4 nadzemné podlažia, alebo suterén + 3 nadzemné podlažia + podkrovie), nevyhnutné plochy technického vybavenia územia, pešie, cyklistické a motorové komunikácie, nevyhnutné odstavné plochy pre automobily, parkovo upravená obytná zeleň, detské ihrisko.***

***b) Neprípustné funkcie: iné ako prípustné - napr. zariadenia veľkoobchodu, zariadenia pre nakladanie s odpadmi, výrobné a všetky ostatné činnosti, ktoré negatívnymi vplyvmi (zápach, hluk, nákladná doprava, zvýšený výskyt hlodavcov a pod.) zasahujú obytné plochy a plochy občianskeho vybavenia.***

***c) Doplňujúce ustanovenia: parkoviská musia byť riešené v rámci pozemkov občianskej vybavenosti a odstavné miesta obyvateľov musia byť riešené na pozemkoch bytových domov.***

**Článok 3**

**Zásady a regulatívy umiestnenia občianskeho vybavenia územia**

***1. V rámci Zmien a doplnkov č. 3 ÚPN mesta Turzovka sa pre umiestnenie občianskej vybavenosti navrhuje zmiešané územie 1. Stred - pred gymnáziom a 3 malé plochy občianskej vybavenosti, 4. Beskydská ulica, 7. Parkoviská a chodník na Živčákovú, 16. Nádražná ulica.***

**Článok 4**

**Zásady a regulatívy umiestnenia verejného dopravného a technického vybavenia územia**

1. Znenie článku ostáva v platnosti podľa platného územného plánu mesta Turzovka v znení schválených zmien a doplnkov č. 1 a 2.

**Článok 5**

**Zásady a regulatívy zachovania kultúrno-historických hodnôt, ochrany a využívania prírodných zdrojov, ochrany prírody a tvorby krajiny**

Znenie článku sa dopĺňa sa o nasledovný text :

1. V odseku (1) Zásady pre zachovanie kultúrno-historických hodnôt :

***f) v súvislosti so stavebnou činnosťou, resp. zemnými prácami v územných a stavebných konaniach podľa stavebného zákona je dotknutým orgánom Krajský pamiatkový úrad Žilina, ktorý podľa § 41 ods. 4 pamiatkového zákona v spolupráci s príslušným stavebným úradom zabezpečuje podmienky ochrany archeologických nálezov a nálezísk; jeho záväzné stanovisko podľa § 30 ods. 4 pamiatkového zákona je podmienkou pre vydanie územného rozhodnutia a stavebného povolenia.***

2. V odseku (2) Zásady ochrany a tvorby krajiny :

***j) nezasahovať navrhovanou výstavbou do biotopov slatín a podmáčaných lúk,***

***k) pri navrhovanej výstavbe zohľadniť druhovú ochranu rastlín,***

***l) nezasahovať navrhovanou výstavbou do brehových porastov,***

3. Dopĺňajú sa odseky (5), (6), (7).

***(5) Zosuvy:***

***a) vhodnosť a podmienky stavebného využitia územia s výskytom potenciálnych a stabilizovaných svahových zosuvov je potrebné posúdiť a overiť inžiniersko-geologickým prieskumom.***

***(6) Radónové riziko:***

***a) vhodnosť a podmienky stavebného využitia územia s výskytom stredného a vysokého radónového rizika je potrebné posúdiť podľa zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a vyhlášky MZ SR č. 528/2007 Z.z., ktorou sa ustanovujú podrobnosti o požiadavkách na obmedzenie ožiarenia z prírodného žiarenia.***

***(7) Opatrenia zo Stratégie adaptácie SR na nepriaznivé dôsledky zmeny klímy***

***a) Opatrenia voči častejším a intenzívnejším vlnám horúčav:***

* ***koncipovať urbanistickú štruktúru tak, aby umožňovala lepšiu cirkuláciu vzduchu,***
* ***zabezpečiť zvyšovanie podielu vegetácie a vodných prvkov v sídlach, osobitne v zastavaných centrách miest,***
* ***zabezpečiť a podporovať zamedzovanie prílišného prehrievania stavieb, napríklad vhodnou orientáciou stavby k svetovým stranám, tepelnou izoláciou, tienením transparentných výplní,***
* ***podporovať a využívať vegetáciu, svetlé a odrazové povrchy na budovách a v dopravnej infraštruktúre,***
* ***zabezpečiť a podporovať, aby boli dopravné a energetické technológie, materiály a infraštruktúra prispôsobené meniacim sa klimatickým podmienkam,***
* ***vytvárať a podporovať vhodnú mikroklímu pre chodcov a cyklistov v mestách,***
* ***zabezpečiť a podporovať ochranu funkčných brehových porastov v sídlach,***
* ***zabezpečiť prispôsobenie výberu drevín pre výsadbu v sídlach meniacim sa klimatickým podmienkam,***
* ***vytvárať komplexný systém plôch zelene v sídle v prepojení do kontaktných hraníc sídla a do priľahlej krajiny.***

***b) Opatrenia voči častejšiemu výskytu silných vetrov a víchric:***

* ***zabezpečiť a podporovať výsadbu lesa, alebo spoločenstiev drevín v extravilánoch miest a obcí,***
* ***zabezpečiť udržiavanie dobrého stavu, statickej a ekologickej stability stromovej vegetácie,***
* ***zabezpečiť dostatočnú odstupnú vzdialenosť v blízkosti elektrického vedenia,***
* ***zabezpečiť a podporovať implementáciu opatrení proti veternej erózii, napríklad výsadbu vetrolamov, živých plotov, aplikáciu prenosných zábran.***

***c) Opatrenia voči častejšiemu výskytu sucha:***

* ***podporovať a zabezpečiť opätovné využívanie dažďovej a odpadovej vody,***
* ***zabezpečiť minimalizáciu strát vody v rozvodných sieťach,***
* ***v menších obciach podporovať výstavbu domových čistiarní odpadových vôd,***
* ***v prípade, že samospráva je vlastníkom lesov, zabezpečiť opatrenia voči riziku lesných požiarov,***
* ***samosprávy by mali podporovať a pokiaľ možno zabezpečiť zvýšené využívanie lokálnych vodných plôch a dostupnosť záložných vodných zdrojov.***

***d) Opatrenia voči častejšiemu výskytu intenzívnych zrážok:***

* ***v prípade že samospráva je vlastníkom lesov, zabezpečiť udržiavanie a rozširovanie plochy prírode blízkych lesov, resp. prirodzených lesov,***
* ***zabezpečiť a podporovať zvýšenie retenčnej kapacity územia pomocou hydrotechnických opatrení, navrhnutých ohľaduplne k životnému prostrediu, ak opatrenia zelenej infraštruktúry nepostačujú,***
* ***zabezpečiť a podporovať zvýšenie infiltračnej kapacity územia diverzifikovaním štruktúry krajinnej pokrývky s výrazným zastúpením vsakovacích prvkov v extraviláne a minimalizovaním podielu nepriepustných povrchov a vytvárania nových nepriepustných plôch na urbanizovaných pôdach v intraviláne obcí,***
* ***zabezpečiť a podporovať zvyšovanie podielu vegetácie pre zadržiavanie a infiltráciu dažďových vôd v sídlach, osobitne v zastavaných centrách miest,***
* ***zabezpečiť a podporovať renaturáciu a ochranu tokov a mokradí,***
* ***v prípade, že samospráva vlastní lesy, zabezpečiť udržiavanie siete lesných ciest s účinnou protipovodňovou ochranou a rozrušovať nepotrebné lesné cesty,***
* ***usmernenie odtoku pomocou drobných hydrotechnických opatrení,***
* ***zabezpečiť a podporovať opatrenia proti vodnej erózii, zosuvom pôdy.***

**Článok 6**

**Zásady a regulatívy starostlivosti o životné prostredie**

1. Znenie článku ostáva v platnosti podľa platného územného plánu mesta Turzovka v znení schválených zmien a doplnkov.

**Článok 7**

**Vymedzenie zastavaného územia obce**

***1. Zmeny a doplnky č. 3 územného plánu mesta Turzovka navrhujú rozšírenie zastavaného územia vymedzeného v schválenom územnom pláne mesta o navrhované plochy bývania, občianskej vybavenosti v nadväznosti na súčasný intravilán. Ide o lokality 2. U Valčuhov - IBV, 8. Hlinené - U Kaduru, 15. Stará tehelňa. Hranica navrhovaného zastavaného územia je vymedzená vonkajším okrajom navrhovaných funkčných plôch.***

**Článok 8**

**Vymedzenie ochranných pásiem a chránených území podľa osobitných predpisov**

1. Znenie článku ostáva v platnosti podľa platného územného plánu mesta Turzovka v znení schválených zmien a doplnkov.

**Článok 9**

**Plochy pre verejnoprospešné stavby a na asanáciu**

1. Znenie článku ostáva v platnosti podľa platného územného plánu mesta Turzovka v znení schválených zmien a doplnkov.

**Článok 10**

**Plochy, na ktoré je potrebné obstarať a schváliť územný plán zóny**

1. Znenie článku sa dopĺňa o text :

***Po schválení Zmien a doplnkov č. 3 územného plánu mesta Turzovka nie je potrebné na riešené lokality obstarať a schváliť územný plán zóny.***

**Článok 11**

**Zoznam verejnoprospešných stavieb**

1. Zoznam verejnoprospešných stavieb sa dopĺňa v odseku (3) Dopravné stavby o bod l) :

***l) rekonštrukcia miestnych obslužných komunikácií uvedených v zozname technickej dokumentácie mesta za účelom úpravy ich stavebných a technických parametrov (51)***

**ČASŤ TRETIA - ZÁVEREČNÉ USTANOVENIA**

**Článok 14**

**Záverečné ustanovenia**

***1. V súlade s ustanovením §28, ods.3 Stavebného zákona v platnom znení je dokumentácia Zmeny a Doplnku č. 3 Územného plánu mesta Turzovka uložená na Mestskom úrade v Turzovke, na Stavebnom úrade Mesta Turzovka a na Okresnom úrade, Odbore výstavby a bytovej politiky v Žiline.***

# *2.* Toto Všeobecne záväzné nariadenie o záväznej časti zmeny a doplnku č. 3 Územného plánu Mesta Turzovka

# bolo schválené uznesením Mestského zastupiteľstva v Turzovke č. ........................... zo dňa ......................

# 3. Toto Všeobecne záväzné nariadenie o záväznej časti zmeny a doplnku č. 3 Územného plánu Mesta Turzovka

# nadobúda účinnosť dňom ................

JUDr. Ľubomír Golis

primátor mesta